Ny rekord: Sony har solgt 1,6 milliarder PS4-spil

Ny rekord: Sony har solgt knap 1,6 milliarder PS4-spil, dermed er der blevet solgt flest spil til PlayStation 4, sammenlignet med nogen anden konsol i historien. Dette fremgår ifølge Sonys seneste regnskab.

Siden konsollens lancering tilbage i 2013, er der indtil videre blevet solgt mindst 1,577 milliarder fysiske- samt digitale spil til PS4. Dette overgår den tidligere rekord, som også blev holdt af Sony. Den forrige rekordholder var PlayStation 2, hvor Sony endte med at sælge 1,537 milliarder spil.

Sonys seneste regnskab afslørede også, at der i alt er blevet solgt 115,9 millioner PS4-konsoller, siden 2013. De seneste salgstal for PS5, lyder på 7,8 millioner solgte konsoller, siden lanceringen i november sidste år. Du kan læse mere om dette her: Sony har solgt 7,8 millioner PS5-konsoller.

Salget af digitale spil fortsætter desuden med at vokse, hvor procentdelen af solgte digitale spil i Sonys regnskabsår for 2020, udgjorde 65% af det samlede salg. Derudover estimeres det, at der blev solgt 601.000 digitale spil hver eneste dag på PS Store i løbet af regnskabsåret 2020. Statistikken inkluderer dog spil solgt på både PS4 og PS5.

Digitale spil har uden tvivl haft en god fremvækst, hvilket til dels også må være på grund af Covid-19 pandemien, hvor folk har opholdt sig meget hjemme.

Læs også: CES 2022 vender tilbage til Las Vegas med fysisk deltagelse

Ny rekord: Sony har solgt 1,6 milliarder PS4-spil